অনেকটা গোপনে লন্ডনের উদ্দেশ্যে দেশ ত্যাগ করেছেন কেন্দ্রীয় বিএনপির ভাইস-চেয়ারম্যান বীরবিক্রম শমসের মুবিন চৌধুরী। তার এই সফর সর্ম্পকে অবগত নন সিলেটের দলীয় নেতাকর্মীরা। সফরকালে ব্রিটিশ পার্লামেন্টে আয়োজিত একটি অনুষ্ঠানে অংশ নেবেন তিনি। এছাড়াও সিলেটসহ দেশের রাজনৈতিক পরিস্থিতি এবং দলের সাংগঠনিক কার্যক্রম নিয়ে তারেক রহমানের সাথে বৈঠক করবেন শমসের। আগামী ২৮ নভেম্বর তার দেশে ফেরার কথা রয়েছে। ঢাকাস্থ দলীয় একটি সূত্র এ তথ্য নিশ্চিত করেছে।